open-index/open-wikipedia-markdown huggingface dataset:
சி. ஆ. ராமசாமிபிள்ளை

**சி. ஆ. ராமசாமிபிள்ளை** (1898-1968) தமிழ்நாட்டில் இராஜபாளையம்-சங்கரன்கோவில் சாலையில் உள்ள கரிவலம்வந்தநல்லூரைச் சேர்ந்தவர்.

## பிறப்பு
இவர் 1898ஆம் ஆண்டு ஆடி மாதம் 14ஆம் தேதி பிறந்தவர். தான் செய்துவந்த பஞ்சு வியாபாரம் சரியாக நடைபெறாமல் வறுமையில் வாடியநிலையிலும் தமிழ் இலக்கியத்தில் கொண்ட ஈடுபாட்டால் பல சிறு பிரபந்த நூல்களைப் படைத்துள்ளார். தமிழ் இலக்கிய இலக்கணங்களை சேத்தூர் அரசவைக் கவிஞர் அப்பாவுக் கவிராயரிடம் கற்றவர். 

## இயற்றிய நூல்கள்
கரிவலம்வந்தநல்லூர் கோயில் பால்வண்ணநாதர் மீது அந்தாதி, கலிவெண்பா, மாலை முதலிய பிரபந்த நூல்களை இயற்றியுள்ளார்.
*திருக்கருவை முகலிங்க வெண்பா அந்தாதி
*திருக்கருவை பால்வண்ணத்தந்தாதி
*திருக்கருவை நீரோட்டக வெண்பா அந்தாதி
*கருவை நாயகமாலை
*திருக்கருவை வருக்கமாலை
*திருக்கருவை இரட்டை மணிமாலை
*திருக்கருவை பால்வண்ணப்பத்து
*திருக்கருவை ஒப்பனையம்மன் வருகைப்பத்து
*திருக்கருவை ஒப்பிலா வல்லியம்மன் பத்து
*திருக்கருவை முப்பிடாதியம்மன் பத்து
*திருக்கருவை வீரசண்முகர் வருக்கச் சமயமாலை
*திருக்கருவை வீரசண்முகர் வாழ்த்துப் பாமாலை
*திருக்கருவை தலபுராண போற்றிக் கலிவெண்பா 
 
## இறப்பு
இவர் 1968-ஆம் ஆண்டு தம் 70ஆவது வயதில் காலமானார். 

## மேற்கோள்கள்

பகுப்பு:தமிழ்நாட்டுத் தமிழறிஞர்கள்
பகுப்பு:1968 இறப்புகள்
பகுப்பு:1898 பிறப்புகள்
பெங்களூர் தமிழ் பேச்சு மொழி

**பெங்களூர் தமிழ் பேச்சுமொழி** *(Bangalore Tamil dialects)* என்பது இந்தியாவின், கர்நாடக மாநிலத்தில் உள்ள பெங்களூர் நகரில் பேசப்படும் தமிழ் மொழியின் வட்டாரப் பேச்சுமொழியாகும். இந்நகரில் கன்னட மொழிக்கு அடுத்து அதிகமான மக்களால் பேசப்படும் மொழி தமிழ் மொழியாகும். இங்கு திகாலா பேச்சு மொழி மற்றும் தலித் பேச்சு மொழி என்ற இரண்டு விதமான பேச்சு மொழிகள் காணப்படுகின்றன. பெங்களூர் தமிழில் கன்னடத்தின் தாக்கம், கலப்பு காணப்படுகிறது. 

## பெங்களுர் தமிழ் சொற்கள

## மேற்கோள்கள்

பகுப்பு:தமிழின் வட்டார வழக்குகள்
ராஜ்கோட் மாவட்டம்

**ராஜ்கோட் மாவட்டம்** (Rajkot district)  () இந்தியாவின் குஜராத் மாநிலத்தின் 33 மாவட்டங்களில் ஒன்று. இம்மாவட்டத் தலைமையகம் ராஜ்கோட் நகரம். சௌராட்டிர தீபகற்ப பகுதியில் அமைந்துள்ள மாவட்டங்களில் ஒன்று. பிரித்தானிய இந்திய அரசில் ஒரு மன்னராட்சி பகுதியாக விளங்கியது. இதன் பரப்பளவு 11203சதுர கிலோ மீட்டர்.

## போக்குவரத்து வசதிகள்
ராஜ்கோட் விமான நிலையம் மும்பை மற்றும் தில்லி அகமதாபாத் ஆகிய முக்கிய நகரங்களை இணைக்கிறது. மாவட்டத்தின் நவலக்கி என்ற சிறு துறைமுகம் கட்ச் வளைகுடாவில் தென்மேற்கில் அமைந்துள்ளது. ராஜ்கோட் நகரம், தேசிய நெடுஞ்சாலை எண் 8ஏ  மோர்வியில் உள்ள கண்ட்லா துறைமுகத்தையும், 8பி போர்பந்தர் நகரத்தையும், 8டி ஜூனாகாத் மாவட்டத்தின் ஜெட்பூர் நகரத்தையும் இணைக்கிறது.

இம்மாவட்டத்தின் சில வருவாய் வட்டங்களைக் கொண்டு, 15 ஆகஸ்டு 2013-இல் புதிதாக  மோர்பி மாவட்டம் துவக்கப்பட்டது.

## மக்கள் பரம்பியல்
2011ஆம் ஆண்டு மக்கட்தொகை கணக்கெடுப்பின்படி, ராஜ்கோட் மாவட்டத்தின் மக்கட்தொகை 37,99,770 ஆகும்.

## அடிக்குறிப்புகள்

## வெளி இணைப்புகள்
* ராஜ்கோட் மாவட்ட இணையதளம்
* நகரத்தில் பார்க்க வேண்டிய இடங்கள்
*ராஜ்கோட் மாவட்ட வரைபடம்

பகுப்பு:குஜராத் மாநிலத்திலுள்ள மாவட்டங்கள்
முள்முடி சூட்டப்படுதல்

[thumb|300px|''இயேசுவுக்கு முள்முடி சூட்டப்படுதல்'', [கரவாஜியோ,  கி.பி. 1604]]

**முள்முடி சூட்டப்படுதல்** என்பது நற்செய்திகளின்படி முட்களால் பின்னப்பட்ட முடி ஒன்று இயேசுவின் தலையில் சூட்டப்பட்ட நிகழ்வினைக்குறிக்கும். இயேசுவைக்கைது செய்தவர்கள் அவரின் சாவுக்கு முன்பு அவருக்கு அளித்த தண்டனைகளில் இதுவும் ஒன்று. இதனால் இயேசுவை ஏளனம் செய்யவும் அவரை துன்புறுத்தவும் முனைந்தனர். இந்த நிகழ்வு மத்தேயு (27:29), மாற்கு (15:17) மற்றும் யோவான் (19:2, 5) நற்செய்திகளில் விவரிக்கப்பட்டுள்ளது. திருச்சபைத் தந்தையர்களின் எழுத்துகளிலும் இந்த நிகழ்வு அடிக்கடி குறிக்கப்படுகின்றது.

## மேற்கோள்கள்


பகுப்பு:நற்செய்தி நிகழ்வுகள்
கரவாஜியோ

**மிக்கேலாஞ்சலோ மெரீசி தா கரவாஜியோ** (; மிலன், 29 செப்டம்பர் 1571 – 18 ஜூலை? 1610) உரோமை, நாபொலி, மால்ட்டா மற்றும் சிசிலி ஆகிய இடங்களில் 1592 (1595?) முதல் 1610 வரை பணியாற்றிய இத்தாலிய ஓவியர் ஆவார். இவரின் ஓவியங்கள் மனிதர்களின் உடலியல் மற்றும் உணர்ச்சி நிலைகளை துல்லியமாகப் படம் பிடித்ததாலும், இவர் ஒளியினை வியத்தகு முறையில் பயன்படுத்தியதாலும் இவரின் ஓவியங்கள் பரோக் ஓவியக்கலையின் துவக்ககாலத்தில் அதிக செல்வாக்கு செலுத்தியது.

மிலன் நகரில் ஓவியம் பயின்ற இவர் உரோமையில் இருந்த அரண்மனைகளிலும் கோவில்களிலும் படங்கள் வரைய உரோமைக்கு வந்தார். கத்தோலிக்க மறுமலர்ச்சிக்கால ஓவியர்களில் இவர் குறிக்கத்தக்கவர். இவரின் ஓவிய முறை தீவிரவாத மெய்மையிய வகையாகவும், சில இடங்களில் மிகைப்படுத்தப்பட்ட சியாரோஸ்கியூரோவாகவும் இருந்தது. இப்பயன்பாடு ஓவியக்கலையில் தனிப் பிரிவையே (tenebrism) துவங்கியது.

இவர் மிக இள வயதிலேயே புகழின் உச்சிக்குச் சென்றாலும், இவர் மிகவும் முரட்டுக் குணமுடையவராக இருந்தார். 1606இல் நடந்த பூசலில் இவர் ஒருவரைக் கொன்றதால் இவரின் தலையைக் கொணர்வோருக்கு பரிசுத்தொகை அளிப்பதாக அறிவிக்கப்பட்டது. அதனால் இவர் உரோமையிலிருந்து 1608இல் மால்டாவுக்கும், 1609இல் நேபல்சுக்கும் தப்பி ஓடினார். அங்கேயும் பூசல்களில் ஈடுபட்டதால் பல எதிரிகளை உருவாக்கிக்கொண்டார். ஒரு ஆண்டுக்குப்பின்னர் தமது 38ஆம் அகவையில், புதிர் நிறைந்த சூழ்நிலையில் காய்ச்சலினால் இறந்தார்.

அவர் வாழ்ந்த போது மிகவும் புகழுடன் இருந்தாலும், இவரது மரணத்திற்குப் பின்னர் விரைவில் இவரின் புகழ் மறைந்தது. மேற்கத்திய கலையின் வளர்ச்சியில் இவரின் குறிக்கத்தக்கத் தன்மை 20ஆம் நூற்றாண்டிலேதான் மீண்டும் உணரப்பட்டது. இருப்பினும் இவரின் சமகாலத்தவரிலும், இவருக்குப்பின் வந்தோரிலும் இவரின் தாக்கம் அதிகமாக இருந்தது. குறிப்பாக பீட்டர் பவுல் ரூபென்ஸ், ரெம்பிரான்ட் முதலியோரின் ஓவியங்களில் இவரின் தாக்கம் நேரடியாகவோ அல்லது மறைமுகமாகவோ வெளிப்படுகின்றது.

## மேற்கோள்கள்


பகுப்பு:1571 பிறப்புகள்
பகுப்பு:1610 இறப்புகள்
பகுப்பு:இத்தாலிய ஓவியர்கள்
பகுப்பு:இத்தாலிய கிறித்தவர்கள்
கேதா மாவட்டம்

**கேதா மாவட்டம்** (Kheda district)  ()  மேற்கு இந்தியாவின் குஜராத் மாநிலத்தின் 33 மாவட்டங்களில் ஒன்று. இம்மாவட்டத் தலைமையகம் நாடியாத் நகரமாகும்.

## வருவாய் வட்டங்கள்
#கபத்வன்சு 
#கத்தியால் 
#மொகமதாபாத்
#கேதா 
#மட்டர் 
#நாடியட்
#மகுதா
#தாசுரா

## மக்கள் வகைப்பாடு
2011ஆம் ஆண்டின் மக்கட்தொகை கணக்கெடுப்பின்படி இம்மாவட்ட மக்கள் தொகை  2,298,934 ஆக உள்ளது.மக்கள் தொகை அடர்த்தி ஒரு சதுர கிலோ மீட்டர் பரப்பில் 541 மக்கள் வாழ்கின்றனர்	.பாலின விகிதம் 1000 ஆண்களுக்கு 937 பெண்கள் அளவில் உள்ளது. கல்வி அறிவு 84.31%ஆக உள்ளது.

## மேற்கோள்கள்

## வெளி இணைப்புகள்
*கேதா மாவட்ட வரைபடம்
* கேதா மாவட்ட இணையதளம் 
* பார்க்க வேண்டிய இடங்கள்
* ''Glorious India'' website.

பகுப்பு:குஜராத் மாநிலத்திலுள்ள மாவட்டங்கள்
போர்பந்தர் மாவட்டம்

**போர்பந்தர் மாவட்டம்**  (Porbandar district)  () மேற்கு இந்தியாவின், குஜராத் மாநிலத்தின்  33 மாவட்டங்களில் ஒன்று. இம்மாவட்டம் சௌராஷ்டிர தீபகற்பத்தில் அமைந்துள்ளது. மாவட்ட தலைமையகம் போர்பந்தர் நகரம் ஆகும். இம்மாவட்டத்தின் பரப்பளவு 2,298&nbsp;km² ஆகும். மக்கட்தொகை 5,86,062 .  48.77% மக்கள் நகர்புறத்தில் வாழ்கின்றனர்.
வடக்கில் ஜாம்நகர் மாவட்டம் மற்றும் தேவபூமி துவாரகை மாவட்டம், கிழக்கில் ஜூனாகாத் மாவட்டம் மற்றும் ராஜ்கோட் மாவட்டம், மேற்கிலும் தெற்கிலும் அரபுக்கடல் எல்லைகளாகக் கொண்டுள்ளது போர்பந்தர் மாவட்டம்

## வரலாறு
மோகன்தாசு கரம்சந்த் காந்தி பிறந்த மாவட்டம் போர்பந்தர். கிருஷ்ணரின் பள்ளிப்பருவ நண்பர் குசேலர் பிறந்த மாவட்டம் போர்பந்தர் என மகாபாரதம் என்னும் இதிகாசத்தில் குறிப்பிடப்பட்டுள்ளது

## மாவட்ட நிர்வாகம்
போர்பந்தர் மாவட்டம் மூன்று வருவாய் வட்டங்களைக் கொண்டுள்ளது.

#போர்பந்தர் 
#ரணவாவ் 
#குடியானா

## வேளாண்மை
பருத்தி, நிலக்கடலை, சிறுதானியங்கள், பருப்பு வகைகள் முதலியன பயிரிடப்படுகின்றன.
 	
## மக்கள் வகைப்பாடு
2011 மக்கட்தொகை கணக்கெடுப்பின்படி இம்மாவட்ட மக்கட்தொகை 586,062ஆக உள்ளது.
மக்கள் தொகை அடர்த்தி ஒரு சதுர கிலோ மீட்டருக்கு 255ஆக உள்ளது. பாலின விகிதம் 1000 ஆண்களுக்கு 947 பெண்கள் என்ற அளவில் உள்ளது. கல்வி அறிவு 76.63%ஆக உள்ளது.

## போக்குவரத்து வசதிகள்
*விமான நிலையம்: போர்பந்தர் விமான நிலையம் குஜராத் மாநிலத்தின் முக்கிய நகரங்களை இணைக்கிறது.
*தொடருந்து வண்டி: போர்பந்தர் தொடருந்து சந்திப்பு நாட்டின் அனைத்துப் பகுதிகளையும் இணைக்கிறது.
*சாலைகள் மற்றும் நெடுஞ்சாலைகள்: தேசிய நெடுஞ்சாலை எண். 8பி போர்பந்தரை ராஜ்கோட்டுடன் இணைக்கிறது.

## மேற்கோள்கள்

## வெளி இணைப்புகள்
*போர்பந்தர் மாவட்ட இணையதளம்
*[[போர்பந்தர்]  இணையத்தளம்]
*போர்பந்தரில் பார்க்க வேண்டிய இடங்கள்

பகுப்பு:குஜராத் மாநிலத்திலுள்ள மாவட்டங்கள்
பகுப்பு:போர்பந்தர் மாவட்டம்
பகுப்பு:சௌராட்டிர தீபகற்பம்
போடாட் மாவட்டம்

right|thumb|250px|போடாட் மாவட்டம் உள்ளிட்ட ஏழு புதிய மாவட்டங்களுடன் குஜராத் மாநிலத்தின் புதிய வரைபடம்
 
**போடாட் மாவட்டம்** (Botad District),  (குஜராத்தி): બોટાદ જિલ્લો) இந்தியாவின் குஜராத் மாநிலத்தின் 33 மாவட்டங்களில் ஒன்று.. இம்மாவட்டம்  ஆகஸ்டு 15, 2013இல் புதிதாகத் துவக்கப்பட்டது...

இம்மாவட்ட தலைமையகம் போடாட் நகராகும். சௌராஷ்டிர தீபகற்ப பகுதியில் அமைந்துள்ள மாவட்டங்களில் ஒன்று. பவநகர் மாவட்டம் மற்றும் அகமதாபாத் மாவட்டத்தின் சில வருவாய் வட்டங்களைக் கொண்டு புதிய போடாட் மாவட்டம் தொடங்கப்பட்டது. இதன் பரப்பளவு  2,564 சதுர கிலோ மீட்டர். மக்கள் அடர்த்தி சதுர கிலோ மீட்டருக்கு 255 நபர்கள். இம்மாவட்ட மக்கட்தொகை 6,52,556 ஆகும்.

## வருவாய் வட்டங்கள்
2011-ஆம் கணக்கெடுப்பின் ப்டி, 2564 சதுர கிலோ  மீட்டர் பரப்பளவு கொண்ட இம்மாவட்டத்தின் மக்கள்தொகை  6,52,000 ஆகும். இம்மாவட்டம் 190 கிராமங்கள் கொண்டது. சராசரி எழுத்தறிவு 67.63% ஆகும்.

போடாட் மாவட்டம் நான்கு வருவாய் வட்டங்களைக் கொண்டுள்ளது.
#போடாட் வட்டம்
#கதாதா வட்டம்
#பார்வலா வட்டம்
#ராண்பூர் வட்டம்

## மேற்கோள்கள்

## வெளி இணைப்புகள்
* போடாட் மாவட்டத்தின் இணையதளம்

பகுப்பு:குஜராத் மாநிலத்திலுள்ள மாவட்டங்கள்
பகுப்பு:போட்டாத் மாவட்டம்
பகுப்பு:சௌராட்டிர தீபகற்பம்
ஆதோனி

**ஆதோனி ** அல்லது **அதோனி**  (Adoni), இந்தியாவின் ஆந்திரப் பிரதேசம் மாநிலத்தில் அமைந்துள்ள கர்னூல் மாவட்டத்தின்  ஆதோனி கோட்டத்தில் இருக்கும் ஒரு நகரம் ஆகும். இது ஆந்திராவின் மேற்குமத்தியப் பகுதியில் அமைந்துள்ளது. இது பருத்தி உற்பத்தியில் பெயர் பெற்ற ஊர்.

## புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 435&nbsp;மீட்டர் (1427&nbsp;அடி) உயரத்தில் இருக்கின்றது.

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 1,66,537 மக்கள் இங்கு வசிக்கின்றார்கள். இவர்களில் 82,743 பேர் ஆண்கள், 83,794 பேர் பெண்கள் ஆவார்கள். ஆதோனி மக்களின் சராசரி கல்வியறிவு 68.38% ஆகும். இது இந்திய தேசிய சராசரி கல்வியறிவான 73% விட குறைந்தது.

## மேற்கோள்கள்


பகுப்பு:ஆந்திர ஊர்களும் நகரங்களும்
பகுப்பு:கர்நூல் மாவட்டம்
உருய் உலோபேசு டி வில்லலோபோசு

**ருய் லோபேசு டி வில்லலோபோசு** (*Ruy López de Villalobos*, 1500 – ஏப்ரல் 4, 1546) எசுப்பானிய நாடுகாண் பயணியாவார். மெக்சிக்கோவிலிருந்து அமைதிப் பெருங்கடலில் பயணித்து கிழக்கிந்தியத் தீவுகளில் எசுப்பானியாவின் தடம் பதித்தவர்.   வில்லலோபோசு  பிலிப்பீன்சிற்கு எசுப்பானியாவின் இரண்டாம் பிலிப்பு நினைவாக  *லாசு ஐலாசு பிலிப்பினாசு* (பிலிப்பீனியத் தீவுகள்) எனப் பெயரிட்டவர். 1542 இல், இவர் அமைதிப் பெருங்கடலில், தற்கால ஹவாய் எனக் கருதப்படும் தீவுக்கூட்டங்களையும் கண்டறிந்ததாக நம்பப்படுகின்றது; இருப்பினும் இதனை எசுப்பானியா யாருமறியா வண்ணம் காத்ததாகவும் கூறப்படுகின்றது.

## வெளி இணைப்புகள்
*The First Discovery of Australia and New Guinea by Roque Santacruz, Chapter IV
*Pacific Maritime History Mazaua: Magellan's Lost Harbour

பகுப்பு:1546 இறப்புகள்
பகுப்பு:எசுப்பானிய நாடுகாண் பயணிகள்
பகுப்பு:1500 பிறப்புகள்
கிழக்கிந்தியத் தீவுகள்

**கிழக்கிந்தியத் தீவுகள்** அல்லது **இந்தியத் தீவுகள்** (*Indies*) அல்லது (*East Indies*) என்ற சொல்லாடல்  இந்திய ஒன்றியம், பாக்கித்தான், வங்காளதேசம், மியான்மர், இலங்கை,  மாலைத்தீவுகள் மேலும்  தாய்லாந்து, கம்போடியா, லாவோஸ், புரூணை, சிங்கப்பூர், பிலிப்பீன்சு, கிழக்குத் திமோர், மலேசியா மற்றும் இந்தோனேசியா உள்ளடக்கிய தெற்கு மற்றும் தென்கிழக்காசியா பகுதிகளைக் குறிக்கும். குறிப்பாக தென்கிழக்காசியாவின் தீவுகளைக் குறிக்க *இன்டீசு* என்ற சொல் பயன்படுத்தப்படுகின்றது. இந்தியப் பண்பாட்டுத் தாக்கம் மிக்க பகுதிகளைக் குறிப்பதற்கான இச்சொல் சிந்து ஆற்றை ஒட்டி ஐரோப்பிய மொழிகளில் உருவாகியுள்ளது.

ஏறத்தாழ 300 ஆண்டுகளாக டச்சுக்காரர்களின் குடிமைப்படுத்தப்பட்ட பகுதிகளாக இருந்த பகுதிகள் (தற்போதைய இந்தோனேசியா)  *டச்சுக் கிழக்கிந்தியத் தீவுகள்* எனப்படுகின்றன.  எசுப்பானிய ஆதிக்கத்தில் இருந்த பகுதிகள் (தற்கால பிலிப்பீன்சு) *எசுப்பானியக் கிழக்கிந்தியத் தீவுகள்* எனப்பட்டன. கிழக்கிந்தியத் தீவுகளில் பிரான்சிய இந்தோசீனா, புரூணை, சிங்கப்பூர் போர்த்துகேசிய  கிழக்குத் திமோர் ஆகியவையும் அடங்கும். ஆனால்   டச்சு ஆதிக்கத்தில் இருந்த  மேற்கு நியூ கினியா (மேற்கு பப்புவா) புவியியல்படி மெலனீசியாவின் அங்கமாகக் கருதப்படுவதால் கிழக்கிந்தியத் தீவுகளில் ஒன்றாக எடுத்துக் கொள்ளப்படுவதில்லை. 
## மேற்சான்றுகள்

பகுப்பு:ஆசியா தொடர்பான குறுங்கட்டுரைகள்
பகுப்பு:தென்கிழக்காசியாவின் தீவுக்கூட்டங்கள்
கொலிண்டா கிராபர் கிட்டாரோவிக்

**கொலிண்டா கிராபர் கிட்டாரோவிக்** (Kolinda Grabar-Kitarović உச்சரிப்பு [kȏlǐndǎ gr̩abâr̩ kitǎːr̩oʋit͡ɕ] பிறப்பு 1968) என்பவர் ஒரு குரோவாசியா அரசியல்வாதி ஆவார். 2015 குரோவாசியா சனாதிபதி தேர்தலில் வென்றவர், இவர் 4 வது  குரோவாசியா சனாதிபதியாக 19 பிப்ரவரி 2015 அன்று பதவி ஏற்றார்.  இவர் குரோவாசியா முதல் பெண் சனாதிபதி ஆவார்.

2011 ல் இருந்து 2014 வரை இவர் நோட்டோவில் உதவிச் செயலாளர் ஜெனரலாக பணியாற்றினார். இவர்தான் இப்பதவிக்கு நியமிக்கப்பட்ட முதல் பெண் ஆவார். மேலும் இவர் வெளியுறவு அமைச்சராக 2005 முதல் 2008 வரையிலும், குரோவாசியாவின் அமெரிக்காவுக்கான தூதுவராக 2008 முதல் 2011 வரை இருந்தார்.

## குறிப்புகள்

பகுப்பு:குரோவாசிய அரசியல்வாதிகள்
பகுப்பு:1968 பிறப்புகள்
பகுப்பு:வாழும் மக்கள்
சிறார் கூர்நோக்கு இல்லம் (இந்தியா)

**சிறார் கூர்நோக்கு இல்லம்** (Juvenile Care Home) என்பது  இந்தியாவில் 18 வயதிற்கு உட்பட்ட சிறார்கள் செய்யும் பல்வேறு குற்றச் செயல்களுக்காக .மாவட்ட சிறார் கூர்நோக்கு இல்லத்தில் தங்க வைக்கப்பட்டு, வருங்காலங்களில் தீயவழிகளில் மனத்தைச் செலுத்தாமல், நல்வழியில் மனத்தைச் செலுத்த பயிற்சி தரப்படுகிறது. கூர்நோக்கு இல்லங்களில், சிறார்களுக்கு உணவு, உடை, இருப்பிடம் மற்றும் கல்வி வழங்கப்படுகிறது. மாவட்டங்களில் உள்ள சிறார் கூர்நோக்கு இல்லங்கள் மாநில மற்றும் மத்திய அரசுகளின் நிதிகள் மூலம், மாநில அரசுகளின் சமூகப் பாதுகாப்புத் துறையின் கீழ் செயல்படும் மாவட்ட குழந்தைகள் நலக்குழு  (District Child Protection Unit)  மற்றும்  இளைஞர் நீதிக் குழுமத்தின் (Juvenile Justice Board) வாயிலாகச் செயல்படுத்தப்படுகிறது. 

கோவை மாவட்ட சிறை மீண்டோர் நலவாழ்வு சங்கத்தினரால், கோவை நகரத்தில் சிறார் கூர்நோக்கு இல்லம் 1938 முதல் செயல்படுகிறது.

கூர்நோக்கு இல்லத்தில் உள்ள சிறார்களின் வயது 18க்கு மேற்பட்டால், அவர்களின் குற்றச்செயலுக்கு ஏற்ப, மாவட்ட இளைஞர் நீதிக் குழுமத்தின் பரிந்துரைகளின் அடிப்படையில் சிறைச்சாலைகளில் அடைக்கப்படுவர்..

## மேற்கோள்கள்


## வெளி இணைப்புகள்
*THE JUVENILE JUSTICE (CARE AND PROTECTION OF CHILDREN) ACT, 2000  (Act No. 56 of 2000)
* சிறார் நீதி சட்டத்திருத்த மசோதா
*87 வயது பாட்டியை கற்பழித்து சக்கர நாற்காலி மூலம் உலவவிட்ட 15 வயது சிறுவனுக்கு 30 ஆண்டு சிறை 
*மதுரை கூர்நோக்கு இல்ல சம்பவம்: 12 சிறார்கள் மீது வழக்கு
*சிறார் கூர்நோக்கு இல்லத்திலிருந்து தப்பியவர்களில் 14 பேர் சிக்கினர்
*மதுரை கூர்நோக்கு இல்லத்திலிருந்து 7 சிறார்கள் தப்பியோட்டம்
*http://www.tamilmurasu.org/Inner_Tamil_News.asp?Nid=52782 
* கற்பழிப்பு-கொலை வழக்கில் சிறுவர்கள்: சிறுவர் சீர்திருத்த சட்டத்தை திருத்தியமைக்க அரசுக்கு உச்சநீதிமன்றம் யோசனை 
* இந்திய தண்டனை சட்டத்தின் கீழ் இளம் சிறார்களை விசாரிக்கலாம்: சட்ட திருத்தத்துக்கு மத்திய மந்திரிசபை ஒப்புதல் 
* 10 வயது சிறுவனுக்கு கைவிலங்கு: போலீசாரின் காட்டுமிராண்டித்தனத்துக்கு சமூக ஆர்வலர்கள் கடும் எதிர்ப்பு
பகுப்பு:தமிழ்நாடு அரசுத் திட்டங்கள்
பகுப்பு:இந்திய அரசுத் திட்டங்கள்
ககயன் பள்ளத்தாக்கு

**ககயன் பள்ளத்தாக்கு ** என்பது பிலிப்பீன்சில் அமைந்துள்ள ஒரு பிராந்தியமாகும். இது **பிராந்தியம்  II** எனவும் குறிப்பிடப்படுகின்றது. இது ஐந்து மாகாணங்களை உள்ளடக்கியது. நான்கு பிரதான நகரங்களையும் இது கொண்டுள்ளது. அவற்றுள் கைத்தொழிலில் முக்கியமான நகரம் கவுவயான் நகரம் ஆகும். துகுவேகவரோ என்பது சமய நகரமாகும். அடிப்படை வளர்ச்சி நகரம் இலகன் ஆகும். பிரதேச ரீதியில் ககயான் பள்ளத்தாக்கானது பிலிப்பீன்சின் இரண்டாவது பெரிய பிரதேசமாகும்.

## மேற்கோள்கள்

## வெளி இணைப்புகள்

* Executive Order No. 561: FORMATION OF THE "SUPER" REGIONS AND MANDATE OF THE SUPERREGIONAL DEVELOPMENT CHAMPIONS 
* Cagayan Valley Region
* North Luzon Super Region: Potentials 
* North Luzon Super Region: Projects 
* Ilocano: Ti Pagsasao ti Amianan
* Ilocano Wikipedia
* NAKEM Centennial Conference 

பகுப்பு:பிலிப்பீன்சின் பிராந்தியங்கள்
பகுப்பு:லூசோன்
இமெல்டா மார்க்கோஸ்

**இமெல்டா மார்க்கோசு**, (*Imelda Marcos*, சூலை 2, 1929) மறைந்த பிலிப்பீனிய குடியரசுத் தலைவர் பெர்டினான்டு மார்க்கோசின் மனைவியாவார். ஆயிரத்திற்கும் கூடுதலான காலணி சோடிகளைச் சேகரித்ததற்காக பரவலாக அறியப்படுகின்றார்.

இமெல்டா *எஃகு பட்டாம்பூச்சி* என்றும் *இரும்பு பட்டாம்பூச்சி* என்றும்  அறியப்படுகின்றார். 
பெனிக்னோ அக்கினோவின் கொலையில் குடியரசுத் தலைவர் மார்கோசின் அரசு பங்கேற்றதாக குற்றம் சாட்டப்பட்டதை அடுத்து மணிலா  மக்கள் நடத்திய புரட்சியில்  மார்க்கோசு அரசு 1986இல் வீழ்த்தப்பட்டது. அடுத்து குடியரசுத் தலைவராக தேர்ந்தெடுக்கப்பட்ட  கொரசோன் அக்கினோ, மார்க்கோசு குடும்பத்தை  அமெரிக்க ஐக்கிய நாட்டிற்கு நாடுகடத்த கிளார்க்கு வான்படைத் தளத்திலிருந்த அமெரிக்கப்படைகளுக்கு கோரிக்கை விடுத்தார். இதன்படி மார்க்கோசு குடும்பத்தினர் ஹவாய் தீவுகளுக்கு அனுப்பப்பட்டனர்.  பெர்டினான்டு இறந்த பிறகு  இமெல்டாவிற்கும் அவரது குடும்பத்திற்கும் பிலிப்பீன்சு திரும்ப அக்கினோ அனுமதியளித்தார். அவரது மீள்வருகைக்குப் பிறகு அவரது அரசியல் மரபு  திரும்பியது. 1995இல் லெய்டியிலிருந்தும் 2010இல் இல்லோகோசு நோர்த்தெயிலிருந்தும் நாடாளுமன்ற உறுப்பினராகத் தேர்ந்தெடுக்கப்பட்டுள்ளார்.
## காட்சியகம்

File:Marcos visit Johnson 1966.jpg| லின்டன் பி. ஜான்சன் மற்றும் அவரது துணைவியாருடன் இமெல்டாவும் கணவரும்
File:Marcos Clark Air Base 1979.jpg| இமெல்டாவும் அவரது கணவரும் கிளார்க் வான்படைத்தளத்தில் 
File:Meeting of the Marcoses and the Nixons in 1969 at the Malacañang Palace.jpg| ரிச்சர்டு மற்றும் பாட் நிக்சனும் வருகை புரிந்தபோது
File:Marcos visit Reagan 1982.jpg| ரானல்ட் ரேகனுடன் இமெல்டாவும் கணவரும்
File:Marcos Pentagon 1982.jpg| இமெல்டாவும் அவரது கணவரும் மகனுடன் பென்டகனுக்கு வருகை தந்தபோது
File:Stephen W. Bosworth with Ferdinand & Imelda Marcos in Leyte 1984-10-20.JPEG| இசுடீவன் போசுவர்த்துடன் இமெல்டா இணையர்


## மேற்சான்றுகள்

பகுப்பு:பிலிப்பீன்சின் அரசியல்வாதிகள்
பகுப்பு:1929 பிறப்புகள்
பகுப்பு:பெண் அரசியல்வாதிகள்
பகுப்பு:வாழும் மக்கள்
பகுப்பு:20-ஆம் நூற்றாண்டு குற்றவாளிகள்
பகுப்பு:21-ஆம் நூற்றாண்டு குற்றவாளிகள்
முதலாவது பிலிப்பீன் குடியரசு

**பிலிப்பீனியக் குடியரசு** (*Philippine Republic*, ), பொதுவாக **முதலாவது பிலிப்பைன் குடியரசு** அல்லது  **மாலோலோசு குடியரசு** பிலிப்பீன்சு  நாட்டில் சிறிது காலமே ஆட்சி செய்த புரட்சிகர அரசு ஆகும். சனவரி 23, 1899 இல் மாலோலோசு அரசியலமைப்பு அறிவிக்கப்பட்டதை அடுத்து இக்குடியரசு முறையாக நிறுவப்பட்டது. மார்ச்சு 23, 1901 இல் ஐக்கிய அமெரிக்க ஆயுதப் படைகள் எமிலியோ அகுய்னல்டோவை சிறைபிடித்து சரணடையச் செய்யும்வரை நீடித்திருந்தது; அகுய்னல்டோவின் சரணுடன் குடியரசு கலைக்கப்பட்டது.
## குறிப்புகள்


பகுப்பு:பிலிப்பீன்சின் வரலாறு
பகுப்பு:ஆசியாவின் முன்னாள் நாடுகள்
பகுப்பு:முன்னாள் குடியரசுகள்
எம். கே. ராதா

**எம். கே. ராதா** என்ற பெயரில் புகழ் பெற்ற, **மெட்ராஸ் கந்தசாமி ராதாகிருஷ்ணன்** (20 நவம்பர் 1910 - 29 ஆகத்து 1985), இந்தியத் தமிழ் நாடக மற்றும் திரைப்பட நடிகர். ஜெமினி நிறுவனத்தில் நிரந்தர நடிகராகப் பணியாற்றியவர். இவர், அபூர்வ சகோதரர்கள் படத்தில் இரட்டை வேடத்தில் நடித்து முத்திரை பதித்தார். மொத்தம் 50 திரைப்படங்களில் நடித்தார்.
 
## இளமைக் காலம்
எம். கே. ராதா சென்னை, மைலாப்பூரில் எம். கந்தசாமி முதலியார் என்பவருக்குப் பிறந்தார்.

## நாடகம்
தன் தந்தை கந்தசாமி முதலியாரின் நாடகக் குழுவில் சேர்ந்து, எம். ஜி. ஆருடன் எம். கே. ராதா நடித்து வந்தார்.

## திரைப்படம்
1936இல் எஸ். எஸ். வாசன் எழுதிய சதிலீலாவதி திரைப்படத்தில் கதாநாயகனாக நடித்தார். அப்படத்தில் எம். ஜி. ஆர். ஒரு சிறு வேடத்தில் நடித்தார். பின்னர் மாயா மச்சேந்திரா, துளசிதாஸ் ஆகிய படங்களில் ராதா நடித்தார். அதை அடுத்து தவமணிதேவியுடன் வனமோகினி திரைப்படத்தில் நடித்தார்.
 
ஜெமினியின் தாசி அபரஞ்சி, கண்ணம்மா என் காதலி முதலான படங்களில் ராதா நடித்தார்.
 
1948இல் ஜெமினியின் சந்திரலேகா படத்தில் கதாநாயகனாக நடித்தார். பின்னர் இந்தியில் தயாரிக்கப்பட்ட சந்திரலேகாவிலும் கதாநாயகனாக நடித்தார். 
 
ஜெமினியின் அபூர்வ சகோதரர்கள் படத்தில் எம். கே. ராதா கதாநாயகனாக, பானுமதியுடன் இணைந்து இரட்டை வேடத்தில் நடித்தார்.
 
பின்னர் ஜெமினியின் சம்சாரம் படத்தில் புஷ்பவல்லியுடன் இணைந்து நடித்தார். ஜெமினியின் அவ்வையார் திரைப்படத்தில் பாரி மன்னனாக நடித்தார். பின்னர் நல்லகாலம், போர்ட்டர் கந்தன், கற்புக்கரசி, வணங்காமுடி, பாசவலை, கண்ணின் மணிகள் முதலிய படங்களில் நடித்தார்.

### பிற திரைப்படங்கள்
# சந்திர மோகனா அல்லது சமுகத்தொண்டு (1936)
# அனாதைப் பெண் (1938)
# சதி முரளி (1940)
# தாசி அபரஞ்சி (1944)
# ஞானசௌந்தரி (1948)
# சௌதாமணி (1951)
# மூன்று பிள்ளைகள் (1952)
# நல்லகாலம் (1954)
# கிரகலட்சுமி (1955)
# புதையல் (1957)
# நீலமலைத்திருடன் (1957)
# உத்தம புத்திரன் (1958)

## விருதுகளும் சிறப்புகளும்
* 1973இல் தமிழக அரசின்  கலைமாமணி பட்டம்
* 2004இல் இந்திய அஞ்சல் துறை எம். கே. ராதா நினைவாக அவரது உருவப் படத்துடன் சிறப்பு அஞ்சல் உறை வெளியிட்டது.
* எம். கே. ராதாவின் நினைவைப் போற்றும் விதமாக தமிழ்நாடு அரசு, சென்னை, தேனாம்பேட்டை அருகில் உள்ள பகுதிக்கு எம். கே. ராதா நகர் என்று பெயரிட்டது.

## குடும்பம்
எம்.கே.ராதாவுக்கு ஞானாம்பாள், ரத்தினம் என்ற 2 மனைவிகள். 6 மகன்கள், 2 மகள்கள்.

## மறைவு
1985 ஆகத்து 29 அன்று மாரடைப்பால் காலமானார்.

## மேற்கோள்கள்

## வெளி இணைப்புகள்
* M.K. Radha, the toast of theatre and cinema
* M.K. Radha, the style icon

பகுப்பு:1910 பிறப்புகள்
பகுப்பு:1985 இறப்புகள்
பகுப்பு:தமிழ்த் திரைப்பட நடிகர்கள்
பகுப்பு:கலைமாமணி விருது பெற்றவர்கள்
பகுப்பு:சென்னை நடிகர்கள்
பகுப்பு:பத்மசிறீ விருது பெற்ற கலைத் துறையினர்
இலங்கை மீதான ஐநா மனித உரிமை ஆணையர் அலுவலக விசாரணை

2014 மார்ச் மாதம் செனீவாவில் உள்ள ஐநா மனித உரிமைப் பேரவையில் நிறைவேற்றப்பட்ட தீர்மானம் 'இலங்கையில் நடைபெற்ற போரின் போது நிகழ்த்தப்பட்டதாகக் கூறப்படும் மிக மோசமான மனித உரிமை மீறல்கள் மற்றும் முறைகேடுகள், அவை தொடர்பான குற்றச்செயல்கள் குறித்து, ஒரு முழுமையான புலனாய்வை மேற்கொள்ளுமாறும்' ஐநா மனித உரிமை ஆணையருக்கு ஆணையிட்டது.  இந்த விசாரணையின் இடைக்கால அறிக்கை 2014 செப்டம்பரிலும் இறுதி அறிக்கை மார்ச் 2015 இலும் சமர்ப்பிக்கப்பட வேண்டும் என்றும் வரையறுக்கப்பட்டது.  இந்த ஆணைகளுக்கு ஏற்ப **இலங்கை மீதான ஐநா மனித உரிமை ஆணையர் அலுவலக விசாரணை** (OHCHR Investigation on Sri Lanka - OISL) முன்னெடுக்கப்பட்டு வருகிறது.

## விசாரணைக் குழு
இந்த விசாரணையில் பின்லாந்து நாட்டின் முன்னாள் அதிபரும் நோபல் பரிசு பெற்றவருமான மார்ட்டி அட்டிசாரி, கம்போடிய இனப்படுகொலை நீதிமன்ற நீதிபதியும் நியூசிலாந்து நாட்டைச் சேர்ந்தவருமான சில்வியா காட்ரைட், பாகிஸ்தான் நாட்டின் மனித உரிமை வல்லுநர் அஸ்மா ஜகாங்கிர் ஆகியோர் சிறப்பு வல்லுனர்களாக செயற்படுகின்றார்கள்.  மேலும், சட்டத்துக்கு புறம்பான அரசப்படுகொலைகள் (Extrajudicial executions), காணாமல் போகச்செய்தல் (Disappearances), உள்நாட்டு அகதிகள் (internally displaced persons), சட்டவிரோத காவல் (Internally displaced persons), பெண்களுக்கு எதிரான வன்முறைகள் (Violence against women), சித்தரவதை (Torture) ஆகியனவற்றுக்கான சிறப்பு ஐநா வல்லுநர்கள்களின் உள்ளீடும் பெறப்படுகிறது.

## மேற்கோள்கள்


## வெளி இணைப்புகள்
* முழு அறிக்கை -  (261 பக்கங்கள்)
* அறிக்கை தொடர்பான செய்திச் சுருக்கம் - 
* அறிக்கை தொடர்பான செய்திச் சுருக்கம் - 
* OHCHR Investigation on Sri Lanka - 
* .N. Report Urges Sri Lanka to Set Up War Crimes Tribunal - 
* U.N. Urges Sri Lanka to Establish Court to Investigate War Abuses - New York Times
* Statement on the UN Sri Lanka Investigation Report  - Crisis Group
* Without trust, Sri Lanka cannot investigate its own war crimes - The Gurdian

பகுப்பு:இலங்கையில் போர் குற்றங்கள்
பகுப்பு:ஈழப் போராட்ட ஆவணங்கள்
உணர்வும் உருவமும் (நூல்)

**உணர்வும் உருவமும்** என்பது திருநங்கைகள் வாழ்வியல் பற்றிய ஒரு தமிழ் நூல் ஆகும்.  இதனை திருநங்கையான அ. ரேவதி எழுதியுள்ளார்.  அடையாளம் பதிப்பகம் வெளியிட்டுள்ளது.  திருநங்கைகளின் வாழ்வியலைப் பற்றி, பல்வகைப்பட்ட பாலினத்தவர்களின் உரிமைகளைப் பற்றி வெளிவந்த முன்னோடித் தமிழ் நூல்களில் இது ஒன்றாகும்.  திருநங்கையர்களைப் புரிந்துகொள்ள இந்த நூல் கோருகின்றது என்று பெருமாள் முருகன் பின்னுரையில் கூறியுள்ளார்.

 - முன்னுரையில் ரேவதி

## மேற்கோள்கள்

## வெளியிணைப்புகள்
*உணர்வும் உருவமும்: அரவாணிகளின் வாழ்க்கைக் கதைகள், கூகுள் புக்ஸ்

பகுப்பு:ந.ந.ஈ.தி தமிழ் நூல்கள்
பகுப்பு:இந்தியத் தமிழ் நூல்கள்
பகுப்பு:ந.ந.ஈ.தி
வெள்ளை மொழி (நூல்)

**வெள்ளை மொழி** என்பது அ. ரேவதி எழுதிய தன்வரலாற்று நூல் ஆகும். திருநங்கையான இவர், தனது பாலமைவு அடையாளம் காரணமாக தான் சந்தித்த சிக்கல்களையும், தம்மைப் போன்றோர் சந்திக்கும் சிக்கல்களையும், வாழ்வியல் சமூக சூழலியல் விபரிப்புகளோடு பதிவுசெய்துள்ளார். இந்த நூல் ஆங்கிலத்தில் The Truth about Me: A Hijra Life Story என்று வ. கீதாவால் மொழிபெயர்க்கப்பட்டுள்ளது. கன்னடத்திலும் இந்த நூல் மொழிபெயர்க்கப்பட்டுள்ளது.  "பாலியல் சமத்துவத்தை நோக்கிய செயலாக, பெண்ணிய உரையாடலின் அடுத்த கட்டமாக" இந்த நூல் கருதத்தக்கது என்று காலச்சுவடு மதிப்புரையில் கூறப்பட்டுள்ளது.

## மேற்கோள்கள்

## வெளியிணைப்புகள்
*வெள்ளை மொழி: அரவானியின் தன்வரலாறு, கூகுள் புக்ஸ்.

பகுப்பு:ந.ந.ஈ.தி தமிழ் நூல்கள்
பகுப்பு:இந்தியத் தமிழ் நூல்கள்
கலபர்சொன்

**கலபர்சொன்** என்பது பிலிப்பீன்சில் அமைந்துள்ள பிராந்தியங்களுள் ஒன்றாகும். இது **பிராந்தியம் IV-A** எனவும் குறிப்பிடப்படுகின்றது. இது **தென் தகலாகு பெருநிலம்** என அனைவராலும் அறியப்படுகின்றது. 12,609,803 மக்கள் சனத்தொகையை இப்பிராந்தியம் கொண்டுள்ளது. இது ஐந்து மாகாணங்களை உள்ளடக்கியது. இம்மாகாணங்களின் பெயர்களில் இருந்தே இதற்கு *கலபர்சொன்* எனும் பெயர் வந்தது. இது லூசோனின் தென்மேற்குப் பகுதியில் அமைந்துள்ளது. பிலிப்பீன்சின் அதிக புகழ்பூத்த இரண்டாவது பிராந்தியம் இதுவாகும்.

## மேற்கோள்கள்

பகுப்பு:லூசோன்
பகுப்பு:பிலிப்பீன்சின் பிராந்தியங்கள்
மிமரோபா

**மிமரோபா** என்பது பிலிப்பீன்சில் அமைந்துள்ள நிர்வாகப் பிராந்தியமாகும். இது **பிராந்தியம் IV-B** எனவும் குறிக்கப்படுகின்றது. **தென் தகலாகு தீவுகள்** எனவும் இது அழைக்கப்படுகின்றது. இது நான்கு மாகாணங்களைக் கொண்டுள்ளது.

## மேற்கோள்கள்

பகுப்பு:பிலிப்பீன்சின் பிராந்தியங்கள்
பகுப்பு:மிமரோபா
காதல் பூட்டு

**காதல் பூட்டு** (ஆங்கிலம்: *Love lock* அல்லது *Love padlock*) என்பது காதலர்கள் தங்களுக்குள் பிரிவு ஏற்படக்கூடாது என்பதற்காக ஒரு பூட்டில் தங்கள் பெயரை எழுதி  அதை பாலம், வேலி, வாயில், போன்ற பொது இடத்தில்  பூட்டுவது ஆகும்  பொதுவாகப்  பெயர்கள் அல்லது முதலெழுத்துகளை பூட்டில் எழுதிவிட்டு அப்பூட்டை பொதுஇடத்தில் பூட்டியபின்  அதன் திறவுகோலை எங்காவது எறிந்துவிடுவர். பிறகு அந்தத் திறவுகோலைக் கண்டுபிடித்தால்தான் பூட்டைத் திறக்க முடியும்  இதனால் தங்கள் காதல் உடையாது என்பது ஒரு  நம்பிக்கை ஆகும். 2000 ஆம் ஆண்டுகளில் இருந்து, இந்த காதல் பூட்டுகள் பழக்கம் உலகம் முழுவதிலும் அதிகரித்தது. 

இப்படி பூட்டு மாட்டும் நம்பிக்கை பாரீஸ், ரோம், செர்பியா, உருகுவே, தைவான், ஜப்பான் உள்ளிட்ட பல நாடுகளில் உள்ளது.

## காதல் பூட்டுகள் காணப்படும் இடங்கள்
*இந்த காதல் பூட்டுகளை பாரிஸ் நகரில் உள்ள மக்கள் நடைபாலம் **பான்ட் டெஸ்ஆர்ட்ஸ்** இல் காணலாம். இந்தப் பாலம் 1802-இல் கட்டப்பட்டது. இங்கு காதலர் தினத்தன்று, புதிதுபுதிதாக மேலும் பல பூட்டுகளை காணலாம். இதன் அடியில் **சென்** நதி ஓடுகிறது. காதலர்கள் தங்கள் பெயர்களைப் பூட்டில் பதிவு செய்து, பூட்டி திறவுகோலை ஆற்றினுள் போட்டு விடுவார்கள்.

*ரோம் நகரத்தில் **பான்டிமில்வியோ பாலம்'' உள்ளது. இத்தாலிய எழுத்தாளர் பெட்ரிகோ மோசியா, தன்னுடைய புத்தகத்தில் இதுபற்றி குறிப்பிட்டிருந்தார். இந்த பாலத்திலும் பக்கவாட்டில் காதல் பூட்டுகள் மாட்டப்பட்டிருப்பதைக் காண முடியும். 

*செர்பியாவில் உர்ரிஜாக்காபன்ஜா என்ற இடத்தில் ஒரு பாதசாரி பாலம் உள்ளது. இதனை **மோஸ்ட்லிஜுபலி''' என அழைப்பர். இதிலும் காதலர்கள் தங்கள் அன்பை வெளிப்படுத்த பூட்டுகளை பக்கவாட்டு சுவர்களில் பூட்டி வைத்திருப்பர்.

*தைவானில் ரயில் செல்லும் பாதைக்கு மேலே கட்டப்பட்டுள்ள பாலத்தில், காதல் பூட்டுகள் மாட்டப்படுகின்றன. ரயில்கள் அடியில் கடந்து செல்லும்போது எழும் காந்தவீச்சு பூட்டையும் காதலையும் என்றென்றும் மேலும் இறுக்கமாக வைத்துக்கொள்ளும் என நம்பிக்கை.

*உருகுவே நாட்டில் விரான்ஜி என்ற இடத்தில் செயற்கை நீரூற்றை அமைத்துள்ளனர். இதனைச் சுற்றி அமைக்கப்பட்டுள்ள வளைந்த கம்பிவேலியில் பூட்டுகள் மாட்டப்பட்டுள்ளன. இங்கு பூட்டை மாட்டி வைத்து விட்டுச்சென்றால், மாட்டியவர்கள் மீண்டும் நிச்சயம் காதலர்களாக அங்கு வருவார்கள் என்றும், அவர்கள் காதல் என்றென்றும் நீடிக்கும் என்று நம்புகின்றனர்.

## குறிப்புகள்

பகுப்பு:நம்பிக்கைகள்
பகுப்பு:காதல்
மாலோலோசு

**மாலோலோசு** (*Malolos*),  அலுவல்முறையாக **மாலோலோசு நகரம்** (பிலிப்பினோ: *லுங்சோடு ங்கு மாலோலோசு*), பிலிப்பீனியக் குடியரசின் முதல்தர நகரமாகும்.  மாலோலோசு நாட்டின் 115வது நகரமாகக் கருதப்படுகின்றது. இது பிலிப்பீனிய மாநிலமான புலகனின் தலைநகரமாக விளங்குகின்றது.

பிலிப்பீன்சின் தலைநகரமான மணிலாவிற்கு வடக்கே  தொலைவில் மாலோலோசு நகரம் அமைந்துள்ளது. மணிலா பெருநகரப்பகுதியில் அடங்கியுள்ள முதன்மை புறநகர் பகுதியாக இது விளங்குகின்றது.  மத்திய லூசோன் மண்டலத்தில் லூசோன் தீவில் புலகன் மாநிலத்தின் தென்மேற்குப் பகுதியில்  இந்நகர் அமைந்துள்ளது. மணிலா விரிகுடாவின் வட-கிழக்கு கரையோரத்தில் மாலோலோசு அமைந்துள்ளது. 

1898இல் அரசியலமைப்புப் பேராயம் இங்குதான் கூடி முதலாவது பிலிப்பைன் குடியரசு நிறுவக் காரணமாயிற்று.  எனவே ஆசியாவின் முதல் அரசமைப்புச் சட்டம் சார்ந்த குடியரசு இங்குதான் நிறுவப்பட்டது என்ற பெருமை உடையது.

## மேற்சான்றுகள்

பகுப்பு:பிலிப்பீனிய நகரங்கள்
பகுப்பு:முன்னாள் தேசிய தலைநகரங்கள்
எமிலியோ அகுயினால்டோ

**எமிலியோ ஃபமி அகுயினால்டோ** (*Emilio Famy Aguinaldo*)  (22 மார்ச்சு 1869 &ndash; 6 பெப்ரவரி 1964) அலுவல்முறையாக ஏற்றுக்கொள்ளப்பட்ட முதல் பிலிப்பீனியக் குடியரசுத் தலைவர் (1899-1901) ஆவார். இவர் எசுப்பானியாவிற்கு எதிராக பிலிப்பீனியப் படைத்துறையை  வழிநடத்தியதுடன் பிந்தைய பிலிப்பீனியப் புரட்சியிலும் (1896-1897) முக்கியப் பங்காற்றினார். 1898 ஆம் ஆண்டு நடந்த எசுப்பானிய அமெரிக்கப் போரை முன்னின்று நடத்தியதுடன் பிலிப்பைன்-அமெரிக்கப் போர் (1899-1901) காலகட்டத்தில் அமெரிக்க ஐக்கிய நாட்டிற்கு எதிராக போராடினார். இப்போரில் 1901 இல் தோல்வியுற்று இவரது ஆட்சி முடிவிற்கு வந்தது.

1935 ஆம் ஆண்டில் அகுயினால்டோ  பிலிப்பீன்சு பொதுநலவாயத்திற்கான தலைவர் தேர்தலில் மானுவல் எல். குவிசோனுக்கு எதிராகப் போட்டியிட்டுத் தோல்வியுற்றார். 1941 இல்  சப்பானியர்களின் ஆக்கிரமிப்பின்போது புதிய ஆட்சியாளர்களுடன் ஒத்துழைத்தார்; அமெரிக்கப் படைகளையும் பிலிப்பினோ படைகளையும் சரணடைய  வானொலியில் கோரிக்கை விடுத்தார். அமெரிக்கர்களின் மீள்வருகைக்குப் பிறகு இவர் தேசத்துரோகி எனக் குற்றஞ்சாட்டப்பட்டுக் கைது செய்யப்பட்டார்; பின்னர் பொது மன்னிப்பின் கீழ் விடுதலை செய்யப்பட்டார்.

## குறிப்புகள்

## மேற்சான்றுகள்

## வெளியிணைப்புகள்
* EMILIO AGUINALDO 
* Emilio Aguinaldo y Famy
* Aguinaldo,Emilio
* Emilio Aguinaldo

பகுப்பு:பிலிப்பீனியப் புரட்சியாளர்கள்
பகுப்பு:பிலிப்பைன்சின் குடியரசுத் தலைவர்கள்
பகுப்பு:1869 பிறப்புகள்
பகுப்பு:1964 இறப்புகள்
பகுப்பு:பிலிப்பீன்சின் அரசியல்வாதிகள்
பிரபாச பட்டினம்

**பிரபாச பட்டினம்** அல்லது **சோமநாதபுர பட்டினம்** (Prabhas Patan or  Somnath Patan), என்று அழைக்கப்படும் இக்கடற்கரை நகரம், குஜராத் மாநிலத்தின் சௌராஷ்டிர தீபகற்ப பகுதியில், கிர்சோம்நாத் மாவட்டத்தில் அமைந்துள்ளது. இந்நகரத்தில் சோதிர்லிங்க கோயிலான சோமநாதர் கோயில் அமைந்துள்ளது. கிர்சோம்நாத் மாவட்ட தலைமையகமான வேராவல் நகரிலிருந்து 7 கிலோ மீட்டர் தொலைவில் அரபுக் கடல் ஒட்டி உள்ளது. இந்நகரம் இந்து புனித தலங்களில் ஒன்று.

அருச்சுனன் தீர்த்த யாத்திரையின் போது ஸ்ரீகிருஷ்ணரை பிரபாச பட்டினத்தில் சந்தித்து, சுபத்திரையை மணந்தார். ஸ்ரீகிருஷ்ணர், தமது அவதார முடிவு நெருங்கும் நேரத்தில் பிரபாச பட்டினத்தில் இருந்தார். ஒரு வேடுவனின் அம்பு கிருஷ்ணரின் காலில் குத்தப்பட்டதால் இறந்தார் என்று பாகவத புராணத்தின் மூலம் தெரியவருகிறது.

## திரிவேணி சங்கமம்
பிரபாச பட்டினம் அருகே அமைந்த ஹிரண், சரஸ்வதி மற்றும் கபிலா என்ற மூன்று புனித ஆறுகள் சங்கமிக்கும் இடத்திற்கு திரிவேணி சங்கமம் என்று பெயர். சோமநாதரை வழிபடுவதற்கு முன் இத்திருவேணி சங்கமத்தில் பக்தர்கள் புனித நீராடாடுவர்.

சமண சமயத்தின் 8வது தீர்த்தங்கரர் சந்திரபிரபாவின் கோயில் இங்கு அமைந்துள்ளது. 

## மேற்கோள்கள்

## வெளி இணைப்புகள்
*http://www.gujarattourism.com/destination/religious-temples/jun_somnath.html
*http://tourism-of-india.com/somnath.html
*http://www.gujaratplus.com/web/gujarat/info/pilgrim/pilgrim2.html

பகுப்பு:இந்து யாத்திரைத் தலங்கள்
பகுப்பு:இந்து புனித நகரங்கள்
பகுப்பு:கிர் சோம்நாத் மாவட்டம்
பகுப்பு:பண்டைய இந்திய நகரங்கள்
மலேசிய அஞ்சல் குறியீடுகள்

**மலேசிய அஞ்சல் குறியீடுகள்** (, ) ஐந்து இலக்கங்களைக் கொண்டவையாகும். முதல் இரு இலக்கங்களும் மாநிலம் அல்லது கூட்டரசு பிரதேசத்தைக் குறிக்கும். (எ.கா. 30000 ஈப்போ, பேராக்). 

சில இடங்களில் இரு மாநிலங்களுக்கு அருகில் இருக்கும் இடங்களின் அஞ்சல் குறியீடுகள் மாறுபடுவது உண்டு. அதனால், வேறு மாநிலத்தின் அஞ்சல் குறியீடு பயன்படுத்தப்படும். வேறு மாநிலத்தில் உள்ள ஓர் அஞ்சலகம் கடிதப் பட்டுவாடா செய்யும் போது, அந்த மாநிலத்தின் அஞ்சல் குறியீடே பயன்படுத்தப்படுகிறது. 

## வரலாறு

மலேசிய அஞ்சல் துறையின் தலைமை இயக்குநராக இருந்த எம். ராஜ்சிங்கம் என்பவரால், மலேசியாவில் அஞ்சல் குறியீட்டு முறை தொடங்கப் பட்டது. இவர் 1976 லிருந்து 1986 வரை, மலேசிய அஞ்சல் துறையின் தலைமை இயக்குநர் பதவியை வகித்தார். 1976-ஆம் ஆண்டு கோலாலம்பூர் மாநகரத்திற்கு மட்டுமே அஞ்சல் குறியீட்டு முறை அமலில் இருந்தது. அஞ்சல் குறியீட்டு முறையை நாடு முழுமைக்கும் விரிவு படுத்த விரும்பிய எம். ராஜ்சிங்கம், பிரான்ஸ் நாட்டின் லா போஸ்டே அஞ்சல் துறையின் உதவியை நாடினார்.

அஞ்சல் குறியீட்டு முறை கடிதங்களைப் பட்டுவாடா செய்வதை எளிமை படுத்தியது. கடிதங்களில் காணப்படும் இலக்கங்களை அஞ்சல் கருவிகள் எளிதாக அடையாளம் கண்டன. கடிதப் பரிவர்த்தனைகளும் துரிதப் படுத்தப்பட்டன. அவரின் அரிய சேவைகளுக்காக, 2014-ஆம் ஆண்டு, மலேசியாவின் உயரிய விருதுகளில் ஒன்றான டார்ஜா பாங்லிமா ஜாசா நெகாரா )எனும் டத்தோ விருது வழங்கிக் கௌரவிக்கப்பட்டது.

## அஞ்சல் குறியீடுகள்

மலேசிய மாநிலங்கள் மற்றும் கூட்டாட்சிப் பகுதிகளின் முதல் இரு அஞ்சல் குறியீட்டு இலக்கங்கள் கீழே தரப்படுகின்றன. மாநிலங்களின் தலைநகரங்கள் அடைப்புக் குறிகளில் உள்ளன.

### கூட்டரசு பிரதேசங்கள்
* கோலாலம்பூர் மாநகரம் **50xxx** லிருந்து **60xxx** வரையிலான குறியீடுகளைப் பயன்படுத்துகிறது. அவற்றுள் செராஸ், தாமான் மெலாவாத்தி, புக்கிட் லாஞ்சான், பாண்டான் இண்டா போன்ற இடங்கள் சிலாங்கூர் மாநிலத்தில் இருந்தாலும், அவற்றின் அஞ்சல் குறியீடுகள் மாறுபட்டுள்ளன.
* புத்ராஜெயாவிற்கு **62xxx**
* லாபுவான் கூட்டரசு பிரதேசத்திற்கு **87xxx**

### மாநிலங்கள்
* சிலாங்கூர் மாநிலமும் (ஷா ஆலாம்) மாநகரமும் **40xxx - 48xxx; 62xxx - 64xxx** குறியீடுகளைப் பயன்படுத்துகின்றன. (பிரேசர் மலைக்கு மட்டும் **49x00**). செராஸ், தாமான் மெலாவாத்தி, புக்கிட் லாஞ்சான், பாண்டான் இண்டா போன்ற இடங்கள் சிலாங்கூர் மாநிலத்தில் இருந்தாலும், அவை கோலாலம்பூர் மாநகரத்தின் **68xxx** குறியீடுகளைப் பயன்படுத்துகின்றன. 
* திரங்கானு (கோலா திரங்கானு) **20xxx - 24xxx ** வரை
* சரவாக் (கூச்சிங்)  **93xxx - 98xxx** வரை
* சபா (கோத்தா கினபாலு)  **88xxx - 91xxx** வரை
* கெடா (அலோர் ஸ்டார்)  **02xxx - 05xxx - 09xxx** வரை
* கிளாந்தான் (கோத்தா பாரு)  **15xxx - 18xxx** வரை
* நெகிரி செம்பிலான் (சிரம்பான்)  **70xxx - 73xxx** வரை
* பினாங்கு (ஜார்ஜ் டவுன்)  **10xxx - 14xxx** வரை
* ஜொகூர் (ஜொகூர் பாரு)  **79xxx - 86xxx** வரை
* மலாக்கா (மலாக்கா மாநகரம்)  **75xxx - 78xxx** வரை
* பெர்லிஸ் (கங்கார்)  **01xxx**
* பேராக் (ஈப்போ)  **30xxx - 36xxx - 39xxx**. (கேமரன் மலைக்கு மட்டும் **39xxx**).
* பகாங் (குவாந்தான்)  **25xxx - 28xxx**, கெந்திங் மலைக்கு மட்டும் **69xxx**

## வெளி இணைப்புகள்
*மலேசிய அஞ்சல் துறை 
*மலேசிய அஞ்சல் குறியீடுகள்

## மேற்கோள்

பகுப்பு:மலேசிய அரசு
பகுப்பு:அஞ்சல் குறியீடுகள்
ரெனே லென்னக்

**ரெனே லென்னக்**(René-Théophile-Hyacinthe Laennec பிரஞ்சில்: [laɛnɛk]; 17 பெப்ரவரி 1781 – 13 ஆகத்து 1826) என்பவர் ஒரு பிரான்சு மருத்துவர் ஆவார். 1816இல் ஸ்டத்தஸ் கோப் என்னும் இதயத்துடிப்பு மானியைக் ‎ கண்டுபிடித்தவர்.

## பிறப்பும் வாழ்க்கையும்

ரெனே லென்னக் பிரான்சு நாட்டில் பிறந்தவர். இவரது 6 வயதில் தாயை இழந்தார். பாதிரியாரான உறவுக்கார தாத்தா இவரை வளர்த்தார். பிறகு, நான்ட்ஸ் பல்கலைக் கழகத்தில் மருத்துவம் பயிற்றுவித்து வந்த வேறொரு உறவுக்காரர் இவரை வளர்க்கும் பொறுப்பை ஏற்றார்.

## கல்வி

இவர் ஆங்கிலம், ஜெர்மன் ஆகிய 2 மொழிகளிலும் சிறந்து விளங்கினார். படிப்பிலும் சிறந்த மாணவராக பல பரிசுகளை வென்றார். சிறு வயதிலேயே தன் மாமாவின் வழிகாட்டுதலுடன் மருத்துவம் பயிலத் தொடங்கினார்.

வழக்கறிஞரும், கவிஞருமான இவரது அப்பா இதற்கு எதிர்ப்பு தெரிவித்ததால், மருத்துவப் படிப்பை நிறுத்தினார். கிரேக்க மொழி பயின்று கவிதைகள் எழுதத் தொடங்கினார். 1799-ல் மீண்டும் மருத்துவப் படிப்பைத் தொடர்ந்தார்.

19 வயதில் பாரிஸ் சென்று ‘எகோலே பிராட்டிக்’ ஆராய்ச்சி மற்றும் உயர்கல்வி நிறுவனத்தில் பயின்றார். அங்கு மருத்துவம், அறுவை சிகிச்சைக்கான முதல் பரிசை வென்றார்.

## ஆய்வுக்கட்டுரைகள் எழுதுதல்

இவர் 1802-ல் மாணவராக இருந்தபோதே தனது முதல் ஆய்வுக் கட்டுரையை வெளியிட்டார். கல்லீரல் நோய்கள், ரத்தத்தில் காணப்படும் நுண்ணுயிர்கள் குறித்து கட்டுரைகள் வெளியிட்டார்.

மருத்துவ அறிவியல் இதழ் ஆசிரியராகப் பணியாற்றினார். 1804-ல் மருத்துவப் படிப்பை முடித்தார். உடல்கூறு குறித்து பல மாணவர்களுக்குப் பயிற்றுவித்தார்.

1808-ல் அத்தெனி மெடிக்கல் (Athenee Medical) என்று அமைப்பை நிறுவினார். பிறகு அது சொசைட்டி அகாடமிக் டி பாரிஸ் (Societe Academique de Paris) என்ற பிரபல அமைப்புடன் இணைக்கப்பட்டது. இந்தக் காலகட்டத்தில் நோய்இயல், உடற்கூறுஇயல் குறித்து பல கட்டுரைகள் எழுதினார்.

## மருத்துவர் பணியில்

1816-ல் பாரிசில் உள்ள நெக்கர் மருத்துவமனையில் மருத்துவராகப் பணியாற்றினார். 1822-ல் பிரான்சு கல்லூரியில் மருத்துவப் பேராசிரியராக நியமிக்கப்பட்டார். காசநோய், புற்றுநோய் குறித்து ஆய்வு மேற்கொண்டார். இவர் கண்டுபிடித்த நோய்களின் பெயர்கள், சிகிச்சை முறைகள் இன்றளவும் பயன்பாட்டில் உள்ளன.

## ஸ்டெத்தஸ்கோப் கண்டுபிடிப்பு

அக்காலத்தில் மார்பில் காதை வைத்துதான் இதயத்துடிப்பு சத்தத்தை மருத்துவர்கள் கேட்டனர். இதனால் சில பெண்களுக்கு இது கூச்சத்தையும் சங்கடத்தையும் ஏற்படுத்தியது. இதேபோல மருத்துவரான இவரும் சங்கடம் அனுபவித்தார்.இதனால் மாற்றுவழி கண்டுபிடிக்க முடிவு செய்தார். குழாய் போன்ற நீண்ட மரத் தண்டுகளை வைத்து குழந்தைகள் பேசி விளையாடுவதைக் கண்டார். உடனே மரத்தால் ஆன உருளை வடிவ கருவியை வடிவமைத்தார். பின்னாட்களில் இதை பிரிக்கக்கூடிய மூன்று பகுதிகளால் ஆன கருவியாக மேம்படுத்தினார்.

பிரெஞ்சில் ‘ஸ்டெதஸ்’ என்றால் மார்பு; ‘ஸ்கோப்ஸ்’ என்றால் சோதித்தல். அதனால், தனது கருவிக்கு ஸ்டெதஸ்கோப் என்று பெயரிட்டார். இந்த கருவியின் நம்பகத்தன்மையை துவக்கத்தில் சில மருத்துவர்கள் ஏற்கவிலை என்றாலும் கொஞ்ச காலத்தில் அனைவரும் இதை ஏற்றுக்கொண்டனர். இதன் பிறகு மருத்துவ அறிவியலில் இவரது கண்டுபிடிப்பு மகத்தான தாக்கத்தை ஏற்படுத்தியது.

## மறைவு

மருத்துவராக, கண்டுபிடிப்பாளராக மட்டுமின்றி, சமூகத்துக்கு பல நன்மைகளை செய்துவந்தார். பல அறப்பணிகளிலும் ஈடுபட்டுவந்த லென்னக் 1826இல் தனது 45ஆம் வயதில் காசநோயால் பாதிக்கப்பட்டு மறைந்தார்.

## குறிப்புகள்

பகுப்பு:1781 பிறப்புகள்
பகுப்பு:1826 இறப்புகள்
பகுப்பு:பிரெஞ்சு மருத்துவர்கள்
பகுப்பு:பிரெஞ்சு கண்டுபிடிப்பாளர்கள்
அலிப்பூர்துவார்

**அலிப்பூர்துவார்** (*Alipurduar*) ஒரு நகராட்சி பகுதி ஆகும் மேலும் இது மேற்கு வங்களாத்தின் அலிப்பூர்துவார் மாவட்டத்தின் தலைமைஇடமாகவும் உள்ளது.  இந்த நகரம் இமயமலையின் அடிவாரத்தில் கல்ஜானி நதியின் கரையில் அமைந்துள்ளது. இந்த நகரம் பூடான் மற்றும் வடகிழக்கு இந்திய மாநிலங்களின் நுழைவாயில் என்றழைக்கப்படுகின்றது.

இந்த நகரம் தூர்ஸ் (*Dooars*) பகுதியில் அமைந்திருக்கிறது. இந்தப் பகுதி வனம், வனவிலங்குகள், மரக்கட்டைகள் மற்றும் சுற்றுலாவிற்குப் பெயர்பெற்றது.

வடகிழக்கு எல்லைப்புறத் தொடருந்து மண்டலத்தின் அலிப்பூர்துவார் கோட்டத்தின் தலைமையகம் இந்நகரத்திலிருந்தே செயற்படுகின்றது.

## சான்றுகள்

பகுப்பு:வடகிழக்கு எல்லைப்புறத் தொடருந்து மண்டலம் (இந்தியா)
பகுப்பு:அலிப்பூர்துவார் மாவட்டத்திலுள்ள ஊர்களும் நகரங்களும்
பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
ஜெயநேசன்

**தபுந்தா  ஆயாங் ஸ்ரீ ஜெயநேசன்** அல்லது **ஜெயநேசன்** (ஆங்கிலம்: *Dapunta Hyang Sri Jayanasa;* *Sri Jayanasa;* இந்தோனேசியம்: *Ḍapunta Hiyaṃ Śrī Jayanāśa)* என்பவர் சிறீ விஜயப் பேரரசின் முதலாவது மன்னர் ஆவார். கெடத்துவான் சிறீ விஜய அரச மரபை *(Kadatuan Srivijaya)* தோற்றுவித்தவரும் இவரே ஆவார். 

நற்பேறு பெறவும்; தம்க்கு அருகில் உள்ள பகுதிகளை வெற்றி கொள்ளவும்; புனிதப் பயணம் செய்தவர் என 7-ஆம் நூற்றாண்டில் வடிக்கப்பட்ட சித்த யாத்திரைக் கல்வெட்டில் *(Siddhayatra inscriptions)* இவரின் பெயர் குறிப்பிடப்பட்டு உள்ளது. சித்த யாத்திரை *(siddha yatra)* என்றால் புனிதப் பயணம் என்று பொருள்படும். இவர் பொ.கா. 671 - 702-ஆம் ஆண்டுகளுக்கு இடையில் சிறீ விஜய அரசை ஆட்சி செய்தார்.

## வாழ்க்கை வரலாறு

பொ.கா. 671-ஆம் ஆண்டு சிறீ விஜயத்திற்குப் பயணம் செய்து, அங்கேயே ஆறு மாத காலம் தங்கியிருந்த சீன பௌத்தத் துறவியாகிய இ சிங் சிறீ விஜயத்தின் மன்னர் காட்டிய பெருந்தன்மையாலும், விருந்தோம்பலினாலும், அன்பினாலும்; தான் பெரிதும் கவரப் பட்டதாகக் குறிப்பிடுகிறார். 

இ சிங் துறவியின் அறிக்கையில் குறிப்பிடப்படும் அரசர் பலெம்பாங் நகரில் கண்டெடுக்கப்பட்ட 682-ஆம் ஆண்டைச் சேர்ந்த கெடுக்கான் புக்கிட் கல்வெட்டு *([[:en:Kedukan Bukit inscription|Kedukan Bukit inscription]])*; மற்றும்; **சித்த யாத்திரைக் கல்வெட்டு**; ஆகிய இரண்டு கல்வெட்டுகளும் ஒருவரையே குறிப்பிடுகின்றன என்று பிற்காலத்தில் கருதப்பட்டது. எனினும் பின்னர் இந்தக் கல்வெட்டுக்களின் பொருள் தன்மையில் வரலாற்று ஆசிரியர்களிடம் கருத்து முரண்பாடுகள் ஏற்பட்டன.

## தபுந்தா ஆயாங்

**தபுந்தா ஆயாங்** என்ற பட்டம் கொண்ட மன்னர் படகுகளின் மூலம் சித்த யாத்திரை எனப்படும் புனிதப் பயணம் மேற்கொண்டதாக சக ஆண்டு 605-இல், அதாவது பொ.கா. 683-இல், எழுதப்பட்ட கெடுக்கான் புக்கிட் கல்வெட்டு குறிப்பிடுகிறது. 

இவர் மினங்கா தம்வான் *(Minanga Tamwan)* எனும் இடத்திலிருந்து இருபதாயிரம் படை வீரர்களுடன் புறப்பட்டு மத்தாஜாப் *(Matajap)* எனும் இடத்தை நோக்கிச் செல்கையில் பல்வேறு பகுதிகளையும் வெற்றி கொண்டார் என்று கெடுக்கான் புக்கிட் கல்வெட்டு குறிப்பிடுகிறது.

## கோத்தா காப்பூர் கல்வெட்டு

பங்கா தீவில் கண்டு பிடிக்கப்பட்ட 686-ஆம் ஆண்டு கோத்தா கப்பூர் கல்வெட்டு *([[:en:Kota Kapur inscription|Kota Kapur inscription]])*, ஜாம்பி உலுவில் கண்டுபிடிக்கப்பட்ட 686-ஆம் ஆண்டு காராங் பிராகி கல்வெட்டு *(Karang Brahi inscription)*,  லாம்புங் மாநிலத்தின் தென் பகுதியில் கண்டு பிடிக்கப்பட்ட பாலாஸ் பாசேமா கல்வெட்டு *(Palas Pasemah inscription)* ஆகிய கல்வெட்டுக்கள் அனைத்துமே, ஜெயநேசனின் சித்த யாத்திரையையும்; சிறீ விஜயப் பேரரசின் வெற்றிகளையும் ஒருமித்த கருத்துகளாப் பதிவு செய்கின்றன. 

ஜாம்பி, பலெம்பாங், தென் லாம்புங், பங்கா தீவு ஆகிய இடங்களை வெற்றி கொண்ட பின்னர் சிறீ விஜயப் பேரரசை ஜெயநேசன் நிறுவியதாக இந்தக் கல்வெட்டுக்கள் அனைத்தில் இருந்தும் அறியப்படுகிறது. 

அத்துடன் ஜெயநேசன், சாவகத் தீவை நோக்கிப் படையெடுப்பு நடத்தியது; மேற்கு ஜாவாவில் இருந்த தருமநகரா இராச்சியத்தின் வீழ்ச்சிக்கும் பங்களித்தது என்றும் அறியப்படுகிறது.

## மேற்கோள்கள்

## மேலும் காண்க

* ஆதித்தியவர்மன்
* லாம்புங்
* சிறீவிஜயம்
* புனி பண்பாடு
* பத்துஜெயா கோயில் வளாகம்
* சுருவாசோ கல்வெட்டு

## வெளி இணைப்புகள்

பகுப்பு:சுமாத்திரா வரலாறு
பகுப்பு:இந்தோனேசிய வரலாறு
பகுப்பு:சிறீ விஜயம்
பகுப்பு:இந்தோனேசிய இந்து மக்கள்
தக்சின் விரைவுவண்டி

**தக்சின் விரைவுவண்டி** (Dakshin Express) இந்திய ரயில்வேயினைச் சேர்ந்த ஒரு அதிவிரைவு எக்ஸ்பிரஸ் ரயிலாகும். இதன் வண்டி எண் 12721 / 12722. இது ஹைதராபாத்தின் டெக்கானுக்கும், ஹஸ்ரத் நிசாமுதீனுக்கும் இடையில் செயல்படும் ரயில் சேவையாகும். இது ஒரு தினசரி ரயில் சேவை. 12721 வண்டி எண்ணுடன் ஹைதராபத் டெக்கானில் இருந்து ஹஸ்ரத் நிசாமுதீனுக்கும், 12722 வண்டி எண்ணுடன் ஹஸ்ரத் நிசாமுதினில் இருந்து ஹைதராபாத் டெக்கானுக்கும் இந்த ரயில்சேவை செயல்படுகிறது. 
## பெட்டி விவரங்கள்
12721 / 12722 தக்சின் எக்ஸ்பிரஸ் தற்போதுள்ள அமைப்பின்படி 2 குளிரூட்டப்பட்ட 2 அடுக்கு பெட்டிகள், 2 குளிரூட்டப்பட்ட 3 அடுக்கு பெட்டிகள், 14 படுக்கை வகுப்புகள் கொண்ட பெட்டிகள், 4 பொதுவான முன்பதிவு செய்யப்படாத பெட்டிகள் மற்றும் ஒரு சமையல் அறை பெட்டிகள் ஆகியவற்றினைக் கொண்டுள்ளது. இந்திய ரயில்வேயின் அமைப்பு மற்றும் பயன்பாட்டின் அடிப்படையின் மற்ற ரயில்களைப் போல் இந்த தக்சின் எக்ஸ்பிரஸின் பெட்டிகளும் மாற்றமடையக் கூடியது. இதில் வண்டி எண் 12861 / 12862 ஐக் கொண்ட விசாகப்பட்டினம் தொடர்பு எக்ஸ்பிரஸும் அடங்கும்.
## சேவைகள்
12721 என்ற வண்டி எண் கொண்ட தக்சின் எக்ஸ்பிரஸ், சுமார் 1670 கிலோ மீட்டர் தொலைவினை 29 மணிநேரம் 30 நிமிடங்களில், மணிக்கு 56.61 கிலோ மீட்டர் வேகத்தில் கடக்கிறது. அதேபோல் 1669 கிலோ மீட்டர் தொலைவினை 30 மணி நேரத்தில் 12722 என்ற வண்டி எண் கொண்ட தக்சின்எக்ஸ்பிரஸ் மணிக்கு 55.63 கிலோ மீட்டர் வேகத்தில் கடக்கிறது.
இதன் இருதிசைகளிலும் சேர்த்து சராசரியாக மணிக்கு 55 கிலோ மீட்டர் என்ற வேகத்தில் செல்கிறது. இது இந்திய ரயில்வேயின் விதிமுறைகளுக்கு உட்பட்ட வேகமாகும். காஸிபெட் சந்திப்பில் வண்டி எண் 12861 / 12862 கொண்ட விசாகப்பட்டினம் தொடர்பு எக்ஸ்பிரஸின் கோச்சுக்கள் 12721 / 12722 கொண்ட தக்சின் எக்ஸ்பிரஸ் உடன் இணைகின்றன.

## இழுவை
இது வழக்கமாக WAP 7 என்ஜினியால் லாலகுடா ஷெட்க்கு இழுக்கப்படுகிறது

## வழிப்பாதை மற்றும் நிறுத்தங்களுக்கான நேரங்கள்

## காட்சிகள்

File:12721 Dakshin Express trainboard - AC 3 tier coach.jpg|12721 தக்சின் எக்ஸ்பிரஸ் குளிரூட்டபட்ட மூன்றடுக்கு அறை 
File:12862 Visakhapatnam Link Express.jpg|12862 விசாகபட்டணம் தக்சின் தொடர்பு எக்ஸ்பிரஸ்
File:12862 Visakhapatnam Link Express - AC 3 tier coach.jpg|12862 விசாகபட்டணம் தக்சின் தொடர்பு எக்ஸ்பிரஸ் - குளிரூட்டபட்ட மூன்றடுக்குஅறை


## குறிப்புகள்


பகுப்பு:இந்திய விரைவுவண்டிகள்
பகுப்பு:தில்லியில் போக்குவரத்து
அலிப்பூர்துவார் மாவட்டம்

**அலிப்பூர்துவார் மாவட்டம்** (আলিপুরদুয়ার জেলা) இந்தியாவின் மேற்கு வங்காளம் மாநிலத்தின் 20 ஆவது மாவட்டமாக உருவாக்கப்பட்டது.. இந்த மாவட்டம் 25 சூன் 2014 இல் உருவாக்கப்பட்டது.. அலிப்பூர்துவார் நகரம் இதன் தலைநகரமாகும், மேலும் இது அலிப்பூர்துவார் நகராட்சி, பலகட்டா நகராட்சி மற்றும் ஆறு சமுதாய வளர்ச்சி தொகுதிகளையும் உள்ளடக்கியது.

# மாத்ரிகட் - பிர்பாரா தொகுதி
# அலிப்பூர்துவார்-I 
# அலிப்பூர்துவார்-II 
# பலகட்டா  
# கல்சினி  
# குமார்கரம்

இந்த ஆறு தொகுதிகள் 66 கிராம பஞ்சாயத்துக்களையும் மற்றும் ஒன்பது சென்சஸ் டவுன்களையும் உள்ளடக்கியது.

## மேற்கோள்கள்

பகுப்பு:மேற்கு வங்காள மாவட்டங்கள்
பகுப்பு:அலிப்பூர்துவார் மாவட்டம்
இறேந்தை

**இறேந்தை** என்பது நூலினால் அல்லது இழைகளினாற் பின்னப்படும் ஒரு வகையான வலைகள் போன்ற துணிப் பின்னல் ஆகும். இது பாரம்பரியக் கருவிகளைக் கொண்டோ கையாலோ பின்னப்படுகிறது..

தொடக்கத்தில் லினன், பட்டு, பொன், அல்லது வெள்ளி இழைகளே இதற்காகப் பயன்படுத்தப்பட்டன. தற்காலத்தில் லினன், பட்டு போன்ற நூல் வகைகள் கிடைக்கப் பெறினும் பெரும்பாலும் பருத்தி நூலே பயன்படுத்தப்படுகிறது. சில வகையான இறேந்தைத் துணிகளுக்கு செயற்கை நார் பயன்படுத்தப்படுவதுமுண்டு.
ஐரோப்பியக் குடியேற்றவாத ஆட்சியின் போது குறிப்பாக போர்த்துக்கேயர், ஒல்லாந்தர் ஆகியோரிடமிருந்து இலங்கை, இந்தோனேசியா போன்ற நாடுகளில் இறேந்தை பின்னும் தொழினுட்பம் பரவியது. தற்போதும் தென்னிலங்கையின் வெலிகமை நகரிலும் அண்டிய ஊர்களிலுமுள்ள கடற்கரைப் பகுதிகளில் பாரம்பரிய இறேந்தை பின்னும் கைத்தொழிலைக் காணலாம். இறேந்தை என்னும் சொல் போர்த்துக்கேய மொழியிலிருந்து வந்ததாகும்.

## படக்காட்சி

File:lace1.jpg|வெண்ணிற இறேந்தை பொதுவாக துணியின் ஓரங்களிலும் கரையிலும் பயன்படுத்தப்படுகிறது.
File:Royal Lace detail.jpg|பெல்ஜியம் நாட்டின் அரச சேகரிப்பிலுள்ள இறேந்தைத் துணி
File:NeedleLaceBorder ErzgebirgeGermany1884.jpg|விக்டோரியா, அல்பர்ட் அருங்காட்சிகத்தில் வைக்கப்பட்டுள்ள 1884 ஆம் ஆண்டின் இறேந்தை
File:ArmenianNeedlelace.jpg|2004 இல் ஆர்மேனியா நாட்டில் பெறப்பட்ட இறேந்தை
File:Poland_Koniakow_-_laces.jpg|கோனியாக்கோவ் பாரம்பரிய இறேந்தை
File:Irish crochet.jpg|அயர்லாந்து நாட்டில் பெறப்பட்ட 19 ஆம் நூற்றாண்டின் இறேந்தை
File:Carolus -Private Collection - detail naaldkant.jpg|இறேந்தை இழை
File:Nanduti_lace.jpg|பரகுவை நாட்டில் காணப்படும் பாரம்பரிய நண்டுத்தி இறேந்தை


## உசாத் துணை

பகுப்பு:நெசவு
ரங்கியா

**ரங்கியா** ('Rangia') (Pron: ˈræŋˌgɪə) இந்தியாவின் அசாம் மாநிலத்தில் காமரூப் ஊரக மாவட்டத்திலுள்ள ஒரு நகராட்சி ஆகும். இந்திய இரயில்வேயின் வடகிழக்கு எல்லைப்புற மண்டலத்தின் ஒரு கோட்டம் ரங்கியாவை தலைமையிடமாகக் கொண்டு செயல்படுகின்றது. இந்த நகரம் அசாமின் தலைநகரான கவுகாத்தியிலிருந்து 52 கிலோ மீட்டர் தொலைவில் அமைந்திருக்கிறது.

## சான்றுகள்

பகுப்பு : வடகிழக்கு எல்லைப்புறத் தொடருந்து மண்டலம் (இந்தியா)
பகுப்பு:காமரூப் மாவட்டம்
பகுப்பு:அசாம் மாநிலத்திலுள்ள ஊர்களும் நகரங்களும்
மேற்கு விசயாசு

**மேற்கு விசயாஸ்** என்பது பிலிப்பீன்சில் அமைந்துள்ள ஒரு பிராந்தியமாகும். இது **பிராந்தியம் VI** என்று குறிப்பிடப்படுகின்றது. இது ஆறு மாகாணங்களைக் கொண்டுள்ளது. அத்துடன் 16 நகரங்களையும் கொண்டுள்ளது. இதன் தலைநகரம் இலொய்லோ ஆகும். 2005 ஆம் ஆண்டு பலவான் மாகாணம் மேற்கு விசயாஸ் பிராந்தியம் எனப் பெயர் மாற்றப்பட்டது.

## மக்கள் வகைப்பாடு
## மேற்கோள்கள்

## வெளி இணைப்புகள்

*Philippine Standard Geographic Code 

பகுப்பு:பிலிப்பீன்சின் பிராந்தியங்கள்
பகுப்பு:விசயாசு
பிகோல் பிராந்தியம்

**பிகோல் பிராந்தியம்** என்பது பிலிப்பீன்சில் அமைந்துள்ள ஒரு பிராந்தியமாகும். இது **பிராந்தியம் V** என்று குறிப்பிடப்படுகின்றது. இது பிகோல் தீபகற்பத்தில் அமைந்துள்ள ஐந்து மாகாணங்களை உள்ளடக்கியது. லூசோனின் தென்கிழக்கின் முடிவுப்பகுதியில் இது அமைந்துள்ளது. நிர்வாக மற்றும் அரசியல் மத்திய நிலையமாகவும்,  பிராந்திய தலைநகரமாகவும். புகழ்பூத்ததுமான நகரம் லெகச்பி ஆகும். போக்குவரத்து, வர்த்தகம், கல்வி, சுற்றுலாத்துறை, சுகாதாரம் போன்றவற்றின் மத்திய நிலையமும் லெகச்பியே ஆகும்.

## மேற்கோள்கள்

## வெளி இணைப்புகள்

* Bicol Region Official Website, Department of Interior and Local Government 
* Department of Tourism at Wow Bicol
* Bicolano Radio Stations Online 
* List of Bicol Region Festivals & Fiestas 
* List of Places to stay and visit in Bicol

பகுப்பு:பிலிப்பீன்சின் பிராந்தியங்கள்
பகுப்பு:லூசோன்
மத்திய விசயாசு

**மத்திய விசயாசு** (பிலிப்பினோ: *Gitnang Kabisayaan*) என்பது பிலிப்பீன்சின் பிராந்தியங்களுள் ஒன்றாகும். இது **பிராந்தியம் VII** எனக் குறிக்கப்படுகின்றது. இது நான்கு மாகாணங்களைக் கொண்டுள்ளது. இதன் தலைநகரம் செபு நகரம் ஆகும். இது விசயாசு தீவுக்கூட்டத்தின் மத்திய பகுதியாகும். 2010 ஆம் ஆண்டின் மக்கள் தொகைக் கணக்கெடுப்பின் படி 6,800,180 மக்கள் இங்கு வசிக்கின்றனர். இது நாட்டின் 17 பிராந்தியங்களுள் ஐந்தாவது அதிக சனத்தொகை கூடிய பிராந்தியமாகும். இப்பிராந்தியத்தின் பரப்பளவு 15,875 கி.மீ.² ஆகும்.

## மேற்கோள்கள்

## வெளி இணைப்புகள்

*Philippine Standard Geographic Code 
*Central Visayas - Region VI pota oda kamutangan 

பகுப்பு:பிலிப்பீன்சின் பிராந்தியங்கள்
பகுப்பு:விசயாசு
கிழக்கு விசயாசு

**கிழக்கு விசயாசு** என்பது பிலிப்பீன்சின் 17 பிராந்தியங்களுள் ஒன்றாகும். இது **பிராந்தியம் VIII** எனக் குறிக்கப்படுகின்றது. இது ஆறு மாகாணங்களைக் கொண்டுள்ளது. இதன் பிராந்தியத் தலைநகரம் டக்லோபன் ஆகும். இப்பிராந்தியத்தின் பரப்பளவு 2,156,285 ஹெக்டயர்கள் ஆகும். 2010 ஆம் ஆண்டின் மக்கள் தொகைக் கணக்கெடுப்பின் படி 2,156,285 மக்கள் சனத்தொகையை இப்பிராந்தியம் கொண்டுள்ளது.

## மேற்கோள்கள்

## வெளி இணைப்புகள்

* Eastern Visayas Festivals & Fiestas 

பகுப்பு:பிலிப்பீன்சின் பிராந்தியங்கள்
பகுப்பு:விசயாசு
முசுலிம் மிண்டனாவோ தன்னாட்சிப் பகுதி

** முசுலிம் மின்டனவு தன்னாட்சிப் பகுதி ** ( (பிலிப்பினோ:Nagsasariling Rehiyon ng Muslim sa Mindanaw)  என்பது பிலிப்பீன்சின் 17 பிராந்தியங்களுள் ஒன்றாகும். இது **ஏ.ஆர்.எம்.எம்** என்பது இதன் அடையாளப் பெயராகும். மின்டனவு தீவுக்கூட்டத்தில் இது அமைந்துள்ளது. இது ஐந்து மாகாணங்களைக் கொண்டுள்ளது. இப்பிராந்தியம் மட்டுமே தனக்கென ஒரு அரசாங்கத்தைக் கொண்டுள்ளது. இதன் பிராந்தியத் தலைநகரம் கொடபடோ நகரம் ஆகும்.

## மேற்கோள்கள்

## வெளி இணைப்புகள்

*
*The Long Struggle to Silence the Guns of Rebellion: The CenSEI Report's Review of the Long and Winding Trail to the Elusive Peace Agreements
*Bureau of Public Information - ARMM - Latest News & Events in ARMM 
*General Santos City 

பகுப்பு:பிலிப்பீன்சின் பிராந்தியங்கள்
சம்பொவாங்கா தீபகற்பம்

**சம்பொவாங்கா தீபகற்பம்** என்பது பிலிப்பீன்சின் 17 பிராந்தியங்களுள் ஒன்றாகும். இது பிராந்தியம் பிராந்தியம் IX எனக் குறிக்கப்படுகின்றது. இது மூன்று மாகாணங்களைக் கொண்டுள்ளது. இதன் பிராந்தியத் தலைநகரம் பகடியன் ஆகும். இது **மேற்கு மின்டனாவு** எனவும் அறியப்படுகின்றது.

## மேற்கோள்கள்

## வெளி இணைப்புகள்

* National Statistical Coordination Board: REGION IX (Zamboanga Peninsula) 

பகுப்பு:பிலிப்பீன்சின் பிராந்தியங்கள்